บาทเปิด 31.39/41 บาทต่อดอลลาร์  แนวโน้มแกว่งแคบ
เงินบาทเปิดตลาด 31.39/41 บาทต่อดอลลาร์  แนวโน้มแกว่งแคบ รอปัจจัยใหม่ มองกรอบวันนี้ 31.30-31.50บาทต่อดอลลาร์
12 ก.พ. 2562

เงินบาทเปิดตลาด 31.39/41 บาทต่อดอลลาร์  แนวโน้มแกว่งแคบ รอปัจจัยใหม่ มองกรอบวันนี้ 31.30-31.50บาทต่อดอลลาร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้ที่ระดับ 31.39/41 บาท/ดอลลาร์ จากเย็นวานนี้ปิดตลาดที่ระดับ 31.38/40 บาท/ดอลลาร์ "คาดว่าวันนี้เงินบาทคงจะเคลื่อนไหวในกรอบแคบๆ เนื่องจากขาดปัจจัยใหม่ๆ ขณะที่ตลาดยังคงรอดูผลการเจรจาการค้าระหว่างสหรัฐฯกับจีน ในวันที่ 14-15 ก.พ.นี้ และ Government Shutdown ของสหรัฐฯ ในวันที่ 15 ก.พ.นี้ นอกจากนี้ก็ยังมีปัจจัยการเมืองในประเทศที่ยังต้องรอดูความเคลื่อนไหวแม้ว่าจะเริ่มนิ่งๆแล้วก็ตาม" นักบริหารเงิน ระบุ
นักบริหารเงิน คาดว่า กรอบการเคลื่อนไหวของค่าเงินบาทวันนี้จะอยู่ระหว่าง 31.30-31.50 บาท/ดอลลาร์